open-index/open-wikipedia-markdown huggingface dataset:
Warner Bros.

**Warner Bros. Entertainment, Inc.** (позната и како **Warner Bros. Pictures**, или едноставно **Warner Bros.** (транскрипција: *Ворнер брос*), скратената форма од поранешното официјално име кое понекогаш уште се користи, деловно општо име: **Warner Brothers**) — една од најголемите продукциони компании за филмска и телевизиска забава.

Таа е подружник на Time Warner, со седиште во Бурбенк, Калифорнија и Њујорк. Warner Bros. има неколку подружници, вклучувајќи ги Warner Bros. Studios, Warner Bros. Pictures, Warner Bros. Interactive Entertainment, Warner Bros. Television, Warner Bros. Animation, Warner Home Video, New Line Cinema, TheWB.com и DC Comics. Warner е во сопствеништво на половина од The CW Television Network.

Основана во 1918 од еврејски имигранти од Полска, Warner Bros. е третото најстаро американско филмско студио кое сè уште работи, шп Paramount Pictures, основано во 1912 како Famous Players и Universal Studios, исто така основано во 1912.  Некои од најславните филмски ѕвезди биле или се дел од ова студио, вклучувајќи ги Бети Дејвис, Џејмс Кегни, Хемфри Богарт, Дорис Деј, и од неодамна, Клинт Иствуд.

## Наводи

Категорија:Time Warner
Категорија:Подружници на Time Warner
Категорија:Издавачки куќи
Ѕвездено време

**Ѕвездено време** (или „сидерално време“) — мерка за положбата на Земјата при нејзиното вртење околу својата оска, или мерка за време преку очигледното дневно движење на пролетната рамноденица, што е многу блиску но не сосема исто со движењето на ѕвездите. Се разликуваат по прецесијата на пролетната рамноденица во десното искачување во однос на ѕвездите.
Земјениот **ѕвезден ден** исто така се разликува од вртежниот период во однос на позадината од ѕвезди според износот на прецесија во десното искачување во текот на еден ден (8,4 мс). Неговата средна вредност на Ј2000 е 23ч56м4,090530833с.
Етимологијата на терминот доаѓа од латинскиот збор „sidereus“, sidus, sider- = ѕвезда. Според тоа, значењето на овој термин е мерење на времето во однос на положбата на ѕвездите.

## Дефиниција
Ѕвезденото време се дефинира како часовен агол на пролетната рамноденица. Кога меридијанот на пролетната рамноденица е директно над земјата, локалното ѕвездено време е 00:00. Ѕвезденото време на Гринич е часовен агол на пролетната рамноденица на нултиот меридијан во Гринич, Англија; локалните вредности се разликуваат според географската должина. Кога ќе се придвижиме по должината 15° источно, ѕвезденото време се зголемува за еден час.

За разлика од пресметувањето на сончевото време, овде разликите прецизно се сметаат, не во цели часови. Ѕвезденото време на Гринич и UT1 се разликуваат едно од друго со постојана вредност (ГСТ = 1.00273790935 × UT1). Ѕвезденото време се користи во астрономските опсерватории, бидејќи ѕвезденото време овозможува да се пресмета кои астрономски објекти ќе бидат видливи во одредено време.

## Наводи

Категорија:Временски единици
Категорија:Време
Категорија:Време во астрономијата
Мегагодина

**Мегагодина** (**Мг**) или **мегаанум** или скратено, **Ма** — мерна единица за време во астрономијата, геологијата и палеонтологијата која означува **милион години**. Следна поголема ваква единица е гигагодината (милијарда години), а помала е килогодината (илјада години, т.е. милениум). 

## Поврзано
* Година
* Гигагодина
* Килогодина

Категорија:Единици за време
Категорија:Геологија
Сицилијански нилски коњ

**Сицилијанскиот нилски коњ** (*Hippopotamus pentlandi*) е изумрен вид од семејството Hippopotamidae. Живеел на островот Сицилија за време на плеистоценот. Овој вид бил најмал од џуџестите нилски коњи од Средоземјето и тежел околу 320 килограми.

## Наводи

Категорија:Парнокопитни
Категорија:Нилски коњи
Минато

[thumb|320px|[Василиј Максимов, „Сè е минато“ (1889).]]
**Минатото** е делот од времето кој веќе се случил; и е спротивно на иднината.

## Преглед
Минатото е во спротивност и на сегашноста. Исто така се смета за конгломерат на настани што се случиле во одреден момент од времето, внатре во рамките на континуумот време-простор. Ваквиот концепт е во тесна врска и со теоријата за релативноста на Ајнштајн. Минатото е главна тема на истражување во науките како: историја, археологија, археоастрономија, хронологија, геологија, историја на јазикот, право, палеонтологија, палеоботаника, палеогеографија, палеоклиматологија и космологија.

Луѓето го запишуваат минатото уште од древни времиња, па излегува дека една од одликите на луѓето е дека тие се способни да го запишат своето минато, да се сетат на него, да ја планираат иднината врз основа на минатото и да теоризираат за минатото.

## Филозофија и наука
Според филозофијата за времето, минатото не постои, иако повеќето науки го проучуваат минатото на светот преку проценување на доказите. Оваа филозофија е во согласноста со релативноста на Галилеј, според која времето не зависи од просторот, но не е во согласност со релативноста на Лоренциан/Ајнштајн.

Во класичната физика, минатото е само половина од времето, додека релативните теории минатото го сметаат како апсолутно минато. Прикажано со земјени мерки, разликата меѓу „класичното“ и „релативното“ минато е помалку од 0,05 секунди.

## Поврзано
* Антиквитет
* Фосил
* Меморија
* Минато време

## Наводи

Категорија:Време
Категорија:Филозофија на времето
Иднина

мини|десно|Поглед во идна вселенска град-станица од Доналд Дејвис
**Иднината** е временски период што ги содржи настаните кои сè уште не се случиле. Спротивна е на минатото, и временски се наоѓа по сегашноста. Организираните напори да се предвиди иднината, можеби доаѓа од набљудувањето на ѕвездите од страна на древните луѓе.

Според линеарниот концепт за времето, иднината е дел од временската линија кој е пред нас. Според теориите на релативноста иднината се смета за апсолутна иднина. Во физиката, времето се смета за четврта димензија.

## Наводи

## Поврзано
* Јасновидост
* Претскажување
* Футурологија
* Научна фантастика


Категорија:Време
Категорија:Футурологија
Категорија:Филозофија на времето
Hippopotamus gorgops

***Hippopotamus gorgops*** е изумрен вид на нилски коњ од семејството Hippopotamidae. Најпрво се појавил во Африка кој крајот на миоценот, а потоа за време на плеистоценот мигрирал кон Европа. Фосили од овој вид за првпат се пронајдени на европскиот континент. Се смета дека изумрел пред почетокот на последното ледено доба. 
 
Со должина од 4,30 метри и висина до рамениците од 2,10 метри, *H. gorgops* бил многу поголем од неговиот преживен роднина, обичниот нилски коњ (*H. amphibius*). Освен по големината, овој нилски коњ се разликува од денешниот и по очите. Кај денешниот нилски коњ очите се сместени високо на черепот, додека кај *H. gorgops* очите биле поиздигнати од главата што им овозможувало уште поголема прегледност на околината додека се наоѓале речиси целосно под вода.

## Наводи
*  **Petronio**, C. (1995): Note on the taxonomy of Pleistocene hippopotamuses. *Ibex* **3**: 53-55. PDF fulltext 
 
 

Категорија:Парнокопитни
Категорија:Нилски коњи
Бесмртност

**Бесмртност** (или **вечен живот**) е концепт за живеењето на физичка или духовна форма во бесконечна должина од време.

Бидејќи бесмртноста е негирање на смртноста, односно на умирањето, луѓето отсекогаш се занимавале со неа. Во Епот за Гилгамеш, едно од првите книжевни дела што датира од 22 век п.н.е., главниот јунак е во потрагата по бесмртност за себеси. Религиите зборуваат со бесмртноста на душата, а оваа тема е чест предмет на шпекулации, фантазија и дебата.

## Бесмртноста како мотив во уметноста и во популарната култура
* „Бесмртност“ (англиски: *Immortality*) - песна на британската рок-група Фол (*The Fall*) од 1992 година.

## Поврзано
* Амброзија
* Бесконечност
* Биолошка бесмртност
* Вечност
* Еликсир
* Животен век
* Свесност
* Светиот грал

## Наводи


Категорија:Смрт
Категорија:Живот
Категорија:Продолжување на животот
Валпараисо

**Валпараисо** (, букв. „Рајска Долина“) — еден од поголемите градови на Чиле, и еден од најважните пристаништа и растежен витален културен центар во јужно тихоокеанската полутопка. Градот е сместен во центарот на Чиле, и е управен центар на истоимениот регион. Сантјаго е престолнина на Чиле, но во Валпараисо е седиштето на националниот конгрес. Изграден на ридови со поглед кон тихоокеанскиот океан, поседува богата архитектурна и културна оставина. Валпараисо е под заштита на УНЕСКО, и често е абривеиран како еден од неалатинските американски најинтригантни урбани области. Но како и повеќето од Чиле, е ранлив на земјотреси, во последниот најсилен земјотрес во 1906 година загинале 3000 луѓе.
Во 2003-та Чилеанскиот конгрес го прогласи Валпараисо за Чилеанска културна престолнина и седиште на новото националното културно министерство. Технички погледнато е шести по население град во земјата со 263.982 жители, Но агломерацијата, Велик Валпараисо има 829.143 илјади жители и е втор град во Чиле. 
Градот изиграл важна геополитичка улога во првата половина на 19-от век, кога служел како главна постојка на бродовите што патувале меѓу Атлантскиот и Тихоокеанскиот (Тихи) Океан. Отсекогаш е магнет на европски имигранти и до неодамна бил познат под името "Мало Сан Франциско" и "Накитот на Тихиот Океан".
Сведоштва за поранешната слава на Валпараисо се најстарата Латино Американската Берза. Важен образовен центар со 9 универзитети.

## Историја

Заливот на Валпараисо прво бил населен од домородците Чангос. Шпански експлоратори пристигнале во областа во 1536-та, на брод наречен Сантиагвило, испратен од Диего де Алмагро, којшто се смета за прв европски експлоратор на Чиле. Бродот носел луѓе и намирници за Алмагровата експедиција, под команда на Хуан де Сааведра, којшто го крстил градот по неговото родно село Валпараисо де Ариба во Куенка, Шпанија.
Во колонијално време, Валпараисо бил мал град. По независноста на Чиле станал главно пристаниште. Како пристаниште примил многу европски имигранти во тоа време.
Имигранти од Англија и Германија ги основале првите приватни и секуларни училишта. А архитектурата рефлектирала различни европски стилови.
Златниот век на Валпараисо завршил со пуштањето на панамскиот канал (1914).


Категорија:Градови во Чиле
Категорија:Општини во Чиле
Категорија:Населени места основани во 1536 година
Александар Букарски

**Александар Букарски** - *Букаро* (роден во  во 1984 година) — претставник на сајбер-литературата во Република Македонија.  и завршил на Филолошкиот факултет во Скопје, на Катедрата за компаративна книжевност. Букарски е експериментален автор, познат по својот блог http://crticka.blogspot.com/, како и по колумната за весникот „*Време*“.

## Творештво
Букарски зад себе има педесеттина раскази и уште неколку колумни и разни прозни дела објавени на повеќе македонски мрежни места. вНекои негови трудови се преведени и на хрватски и бугарски јазик.

## Надворешни врски
* Блогот на Букарски
* Дела на Букарски
* Букаро на Он.нет
* Букаро на Најди! 

Категорија:Родени во 1984 година
Категорија:Македонски писатели
Категорија:Живи луѓе
Категорија:Апсолвенти на Филолошкиот факултет „Блаже Конески“ - Скопје
Ѓавато

**Ѓавато** или **Ѓавото** е име што се употребува за повеќе поими поврзани со Македонија. Името Ѓавато е добиено од именка од грчко потекло, со значење *премин*.

;Р Македонија
* Ѓавато — село во Општина Богданци.
* Ѓавато — село во Општина Битола.
* Ѓавато — превој во Македонија.
* Хидросистем Ѓавато — систем на бунари за спас на Дојранското Езеро.

;Егејска Македонија
* Ѓавато — село во Берско, денес во Грција
Домен (биологија)

Во биолошката таксономија, **домен**, **натцарство** или **империја** е највисокиот слој (таксономска категорија) на организми, по позиција повисок од царството. Според тридоменскиот систем на Карл Воуз, воведен во 1990 г., Дрвото на животот се состои од следниве три домена: Археи, Бактерии и Евкариоти. Распоредот на таксоните е одраз на фундаменталните еволутивни разлики помеѓу геномите.

Постојат и поинакви класификации на живиот свет:

* Дводоменски систем или **наддоменски систем**, каде врвни слоеви се домените Прокариоти (или Монери) и Евкариоти.
* Шестте царства, каде врвни слоеви се Евбактерии, Архебактерии, Протисти, Габи, Растенија и Животни.

Бидејќи овие групирања пред сѐ зависат од анализата на податоците за генетските низи и кладистиката, се очекуваат и други предлози.

## Поврзано
* Филогенетика
* Систематика

## Наводи

ранг00
Hippopotamus laloumena

***Hippopotamus laloumena***, познат и под името **Лесерски нилски коњ**, е третиот вид на изумрени нилски коњи кои живееле на островот Мадагаскар. Останатите два се *[[Мадагаскарски нилски коњ|Hippopotamus lemerlei]]* и *[[Мадагаскарски пигмејски нилски коњ|Choeropsis madagascariensis]]* (кој спаѓа во пигмејски нилски коњи). 
 
Во 1990, Фауре и Герин го опишале овој посебен вид и го нарекле *Hippopotamus laloumena*, по зборот *laloumena* што значи нилски коњ. За овој вид се знае многу малку, идентифициран е само со споредба на долна вилица и коски од екстремитетите, кои се пронајдени во источниот дел на Мадагаскар. Фосилите со сигурност припаѓаат на нилски коњ кој бил доста поголем од претходно опишаните видови од Мадагаскар. Од податоците што ги имаме денес, се претпоставува дека овој вид многу наликувал на денешните обични нилски коњи, но сепак бил малку помал.

## Наводи

Категорија:Парнокопитни
Категорија:Нилски коњи
Мадагаскарски нилски коњ

**Мадагаскарскиот нилски коњ** (*Hippopotamus lemerlei*) се смета дека изумрел на островот Мадагаскар некаде во 10 век.
 
Овој вид бил со слична големина како и *[[Choeropsis liberiensis]]* и сличен начин на живот, односно живееле повеќе во шумите отколку во реките. Истражувањата на черепот покажуваат сличност со денешните нилски коњи, но и значителни разлики во големината помеѓу единките што укажува на присуство на полов диморфизам. Најголемите единки биле со должина од 6,5 стапки и високи 2,5 стапки. Се смета дека овој вид изумрел пред најмалку 500 години.
 
Се смета дека нивното изумирање е поврзано со колонизацијата на овој остров од страна на човекот. Сепак не се знае со сигурност дали причина бил човекот или пак климатските промени во тој период. Постојат докази кои укажуваат на тоа дека луѓето и нилските коњи живееле на островот во исто време.

Локалните легенди и усни преданија не упатуваат на тоа дека е можно овие нилски коњи да преживале повеќе отколку што се претпоставува. Според овие легенди тие живееле во поизолираните региони на островот. Постојат и извештаи од 19 век, па дури и од 1970-тите за чудовиште по име „Kilopilopitsofy“ кое наликувало на нилски коњ. Сепак не постојат независни докази за овие тврдења.

## Наводи

Мадагаскарски нилски коњ

Категорија:Парнокопитни
Категорија:Нилски коњи
Хексапротодон

**Хексапротодон** () е род од семејството нилски коњи. Во минатото во овој род припаѓале и пигмејските нилски коњи кои денес имаат посебен род пигмејски нилски коњи (*Choeropsis*).

Во овој род припаѓаат некои ретко-изучувани видови на изумрени нилски коњи од Азија, поради што овој род е познат и под името **азиски нилски коњи**.

* *Hexaprotodon bruneti* - (фосил) Boisserie and White, 2004 
* *Hexaprotodon crusafonti* - (фосил) Aguire, 1963 
* *Hexaprotodon hipponensis* - (фосил) Gaudry, 1867 
* *Hexaprotodon imagunculus* - (фосил) Hopwood, 1926
* *Hexaprotodon iravticus* - (фосил) Falconer and Cautley, 1847 
* *Hexaprotodon karumensis* - (фосил) Coryndon, 1977 
* *Hexaprotodon mingoz* - (фосил) Boisserie et al., 2003 
* *Hexaprotodon namadicus* - (фосил) Falconer and Cautley, 1847 - најверојатно истот вид како и *H. palaeindicus*´
* *Hexaprotodon palaeindicus* - Индиски нилски коњ (фосил) Falconer and Cautley, 1847
* *Hexaprotodon pantanellii* - (фосил) Joleaud, 1920
* *Hexaprotodon primaevus* - (фосил) Crusafont et al., 1964 
* *Hexaprotodon protamphibius* - (фосил)) (Arambourg, 1944) 
* *Hexaprotodon siculus* - (фосил) Hooijer, 1946
* *Hexaprotodon sivalensis* - (фосил) Falconer and Cautley, 1836
* *Hexaprotodon* sp. - Мијанмарски нилски коњ (фосил)
* И некои индонезиски видови од плеистоценот
 
 
Името „хексапротодон“ значи „шест предни заба“. Дадено е бидејќи некои од фосилите имаат 3 пара секачи.

Категорија:Нилски коњи
Куп на шампиони 1957/58

**Куп на шампиони 1957/58** — трето издание на ова натпреварување. Титулата ја освоил Реал Мадрид победувајќи го Милан со 3-2, по 120 минути откако по 90 минути резултатот бил 2-2. Оваа сезона била обележана со авионската несреќата од Минхен, кога 8 играчи од Манчестер Јунајтед ги загубиле своите животи кон пат за Белград.

## Прелиминарна рунда

1 Ерзгебирге Ауе се квалификува поната по фрлањето паричка 
2 Милан победи во плеј-оф со 4-2

### Прв натпревар

----

----

----

----

----

----

----

### Втор натпревар

***[[Васас]] победи со вкупен резултат 7-3***
----

***[[Ренџерс]] победи со вкупен резултат 4-3***
----

***[[Црвена Ѕвезда]] победи со вкупен резултат 14-1***
----

***[[Орхус Гимнастик]] победи со вкупен резултат 3-0***
----

***[[Ерзгебирге Ауе]] изигра нерешено 4-4 со [[Гвардиа Варшава]]***
----

***[[Ерзгебирге Ауе]] избори пласман во осмина-финалето со фрлање на паричка, откако плеј-офот беше прекинат по 100 минути, со резултат 1-1***
----

***[[Бенфика]] победи со вкупен резултат 3-1***
----

***[[ФК Манчестер Јунајтед|Манчестер Јунајтед]] победи со вкупен резултат 9-2***
----

***[[Рапид Виена]] изигра нерешено 4-4 со [[Милан]]***
----

***[[Милан]] победи во плеј-офот со 4-2***

## Осмина-финале

1 Борусија Дортмунд ја победи Стеауа Букурешт со 3-1 во плеј-офот.
2 Натпреварот беше решен на продолженија

### Прв натпревар

## Надворешни врски

Категорија:Сезони во Купот на европските шампиони
Калиф

**Калиф** (арапски: خليفة) или **халифа** (турски: *halife*) е титула на духовниот поглавар на муслиманите, кој се смета за наследник на пророкот Мухамед. Во 16 век, оваа титула била носена од страна на турските султани.

## Калифот како тема во уметноста и во популарната култура
* „Одговорот на калифот“ - суфиска приказна.
* „Калифот Ал-Мансур и поетот“ - суфиска приказна.

Категорија:Ислам
Категорија:Арапски зборови

Категорија:Исламска филозофија
Категорија:Шеријат
Категорија:Благороднички титули
Категорија:Турски титули
Категорија:Турцизми
Славјанка

**Славјанка** (, , до 1951 г. **Алиботуш/Али Ботуш** или **Китка**) — планина на границата на Пиринска и Егејска Македонија, т.е. денешни Бугарија и Грција.

Со планината Пирин на север се поврзува преку Парилското Седло, на запад е поврзана со Сенгелска Планина, на исток со планината Стргач и на југ со планините Шарлија (Бродска Планина) и Црна Гора. Должината е околу 20 км и ширината 10-12 км. Наjвисоки врвови се Гоцев Врв (од старото име Алиботуш, денес го носи името на Гоце Делчев) со висина 2.212 метри, врв Шабран (2.196 м), Голем Царев Врв (2.186 м), Мал Царев Врв (2.087 м), Шабран (2.196 м), Саљува Џамија (2027 м). Планината е позната по карстниот релjеф, црната молика, алиботушкиот чаj (*Sideritis scardica*) и резерватот „Алиботуш“.

Традиционалното име на планината е *Али Ботуш*. Во минатото, истражувачите и патниците ја сметале, целата група на планински висорамни меѓу Парилското Седло и Егејското Море како дел од Пирин Планина. Современите научни сфаќања за границите на Пирин се релативно нови и датираат дури од почетокот на XX век. Во Грција Славјанка и досега традиционално се смета за дел од Пирин, и затоа се именува со античкото име на Пирин - *Орбелос* на новогрчки Орвилос.

На крајот на XIX и почетокот на XX век Али Ботуш е арена на ослободителните борби во Македонија. Во неа наоѓаат засолниште четите на ВМОРО на чело со војводите Гоце Делчев, Јане Сандански, Дедо Илија Крчовалијата, Атанас Тешовалијата и други. Комитските обиколки и дејсвија во Али Ботуш се живо опишани од поетот Пејо Јаворов во неговите *"Ајдучки копненија".* 

Во 1933 година Александар Дрјановски истакнува дека планината треба да се нарекува Китка  поради богатството на флора. Сегашното име на Али Ботуш — *Славјанка* е наметнато со државен указ во 1954 година во серијата преименување на географски објекти во земјата. Името Али Ботуш продолжува да се користи - така се вика резерватот, кој опфаќа голем дел од бугарската територија на планината.

## Галерија

Податотека:Gotsev vruh IMG 4398.jpg|Гоцев Врв
Податотека:Sideritis scardica IMG 4653.jpg|Алиботушки чаj
Податотека:Slavyanka Mountain.jpg|Планината сликана од Родопите
Податотека:Alibotush_Krushevo_IMG_7919.jpg|Планината од југ


## Наводи

## Надворешни врски

* Dedov I. K. (2008). "Terrestrial gastropods (Mollusca, Gastropoda) of the Bulgarian part of the Alibotush Mts." *Malacologica Bohemoslovaca* **7**: 17-20. PDF.


Категорија:Родопски планински предел
Категорија:Планини во Пиринска Македонија
Категорија:Планини во Егејска Македонија
Категорија:Синтика
Категорија:Биосферни резервати во Бугарија
Категорија:Бугарско-грчка граница
Категорија:Меѓународни планини во Европа
Ерменци

**Ерменците** (, *Хајер*) се нација и етничка група која е автохтоно население кое потекнува од Кавказот и Ерменското Висорамнина. Најголемиот дел на народот се наоѓа во матичната држава Ерменија, но голем бој Ерменци живеат низ целиот свет.

Значителен број на Ерменци живеат во Грузија, Иран, Русија и Украина. После Ерменскиот геноцид, голем број на ерменци се иселуваат во Франција, САД, Аргентина и други земји во кои тие биле добредојдени. Вкупниот број се движи околу 10 милионаи

Ерменците зборуваат на ерменски јазик. Постојат два главни дијалекти на јазикот: источноерменски, главно зборуван во Ерменија, Иран и во поранешните советски републики, и западноерменски, зборуван во дијаспората.

Тие се христијанизирани во раниот 4 век. Аршакунска Ерменија била првата христијанска нација во светот. Христијанството помеѓу Ерменците почнало да се шири веднаш по смрта на Исус Христос. Двајцата свети Апостоли Тадеј и Бартоломеј започнуваат да го шират христијанството меѓу Ерменците кои се припадници на Ерменската Апостолска Црква, која е монофизитска црква.

## Поврзано
* Список на Ерменци
* Ерменска дијаспора
* Ерменски јазик
* Ерменски геноцид

## Белешки

## Наводи

* 
* 
* The categorization of Armenian churches in Los Angeles used information from Sacred Transformation: Armenian Churches in Los Angeles a project of the USC School of Policy, Planning, and Development.
* Some of the information about the history of the Armenians comes from the multi-volume *History of the Armenian People,* Yerevan, Armenia, 1971.


## Напредна литература
* George A. Bournoutian, *A History of the Armenian People*, 2 vol. (1994)
* George A. Bournoutian, *A Concise History of the Armenian People* (Mazda, 2003, 2004).
* I. M. Diakonoff, *The Pre-History of the Armenian People* (revised, trans. Lori Jennings), Caravan Books, New York (1984), ISBN 0-88206-039-2.
* Russell D. Gray and Quentin D. Atkinson, "Language-tree divergence times support the Anatolian theory of Indo-European origin", Nature, 426, 435-439 (2003)

## Надворешни врски

* History of Armenia 
* Armenian History
* FACES Project - Armenian population worldwide 
* Armenian Videos from Armenia and Diaspora 



Категорија:Ерменци
Категорија:Народи
Категорија:Кавкаски народи
Категорија:Древни блискоисточни народи
Дејан Велкоски

**Дејан Велкоски**, роден на  година во Скопје, е млад македонски поет и писател.

Првите чекори во пишувањето ги прави во електронска форма, најчесто на блогови. Подоцна, од електронските записи ќе произлезат и текстовите што ќе го промовираат како поет и писател.

Првите објави, авторот ги прави во поетскиот алманах „Мугри“ кој го издава Сојузот на Студенти на Филолошкиот Факултет „Блаже Конески“ Скопје. Прво објавено дело е еротската песна „Одисеја“, а прва песна со поголем успех е постмодернистичката "Cannabis Sativa". Сè до објавувањето на дебитантската збирка, авторот активно објавува во алманахот.

Во 2007 година, ракописот „Б. (или поезија за луѓето кои презираат поезија)“ победува на анонимниот конкурс за необјавена поетска книга, објавен од Сојузот на студенти на Филолошкиот факултет „Блаже Конески“ Скопје, по што од печат излегува првата книжевна творба на младиот автор.

На почетокот од 2008 година, како дел од едицијата „Блог-записи“, излегува второто печатено дело на Велкоски, збирката раскази „Последниот македонски хакер“. Се работи за збирка куси раскази со ироничен тон, една своевидна критика на модерното општество и лично, речиси лирично гледање на стварноста од страна на авторот. За успехот на оваа збирка говори речиси распродадениот тираж од првото издание, како и изборот за лектирно дело во неколку училишта низ државата.

Истата година, во електронско издание, како е-книга, излегува и првиот роман, со наслов „Грабежот“  Објавен е под капата на Криејтив Комонс Македонија. Се работи за трилер роман со примеси од многу други жанрови. Приказна што постојано се движи по некоја тенка линија и за која читателот во ниту еден момент не е сигурен на што е. Првобитно, романот беше фељтонски објавуван на блог, како серија куси, циклично сврзани приказни.

## Белешки

Категорија:Македонски писатели
Категорија:Македонски поети
Категорија:Живи луѓе
Категорија:Луѓе од Скопје
Малечката Фадета

**Малечката Фадета** (на француски: *La Petite Fadette*) е роман од 1849 година, од француската писателка Жорж Санд. Санд ја напишала книгата во текот на 1840-тите, но првото издание на некој странски јазик било дури во 1900&nbsp;г. Во 2004&nbsp;г. оваа приказна е екранизирана во форма на детска ТВ серија.

## Кратка содржина
Приказна за браќата близнаци Силвине и Ландри кои од самото раѓање се поврзани еден со друг. Иако ги советувале да ги разделуваат почесто, тие биле постојано заедно. Кога наполниле четиринаесет години, Ландри заминува да работи во соседството, кај пријателот на својот татко Кајо, а Силвине постојано тагува и се разболува. Незадоволен од ладниот однос на својот брат тој бега од својот дом кон блиската река.

Во меѓувреме Ландри го бара својот брат тој не можел да помине една река и наидол на Фадета (Фадета била грда и се облекувала како машко), таа била внука на Фаде која ја сметале за вештерка бидејќи правела чудни лекови. Мајката на Фадета ја напуштила неа и нејзиниот брат и сега за нив се грижела нивната баба, која ги измачувала и ги присилувала да работат. Таа му помага а за возврат тој и ветува дека ќе игра со неа на селскиот бал. Ландри го исполнува своето ветување и танцува цело време со неa, иако Мадлон, едно од по убавите девојчиња, бара да танцува со него тој ја одбива и продолжува да танцува со Фадета. За врeме на балот Фадета ја напаѓаат други момчиња, а Ландри ја брани Фадета, Фадета решава да си оди од балот и му дозволува на Ландри да танцува и со друѓи девојчиња.Но тој решава да ја следи и ја гледа како плаче. Во Ландри се јавува љубов кон Фадета и тој пробува да ја бакне во еден момент но Фадета не му дозволува. Таа му кажува дека следниот ден ќе се каел ако ја бакнел. Ландри следниот ден се запрашува што сакал да направи. По некое време тој ги наслушува Фадета и Мадлон како зборуваат и реализира дека Фадета е добро и многу паметно девојче а Мадлон е девојче со лош и љубоморен карактер. Тој повторно се вљубува во Фадета, а овојпат и Фадета во него. За ова дознава неговиот брат Силвине но не кажува никому. За нивната врска дознаваат сите од Мадлон. Родителите на Ландри се против нивната врска бидејќи Фадета е од сиромашно семејство. По ова Фадета решава да си замине од селото.

Фадета заминува од селото, а по неколку месеци се враќа бидејќи баба ѝ умрела. Баба ѝ ѝ остава големо наследство и родителите му дозволуваат на Ландри да се венча со неа. За сето тоа време Силвине страда, но конечно ќе се помири откако Фадета ќе го крене на нозе и тој заминува во војска.

## Ликови
* Ландри Барбо - посилниот од двајцата близнаци
* Силвине Барбо - послабото и љубоморно братче
* Кајо Барбо - татко на близнаците 
* Франсоа Фадета - грдото девојче од селото, подоцна голема љубов на Ландри
* Жане - помалиот брат на Фадета
* Фаде - бабата на Фадета и Жане
* Мадлон - едно од поубавите девојчиња во селото

## Наводи

## Поврзано
* Жорж Санд
* Француска литература

Категорија:Романи од 19 век
Категорија:Романи
Џорџ VI

**Џорџ VI** бил крал на Обединетото Кралство на Велика Британија и Северна Ирска и на Британските доминиони, и Император на Индија од 1936. до смртта во 1952. година. Го наследил брата си Едвард VIII, кој абдицирал за да се ожени со Волис Симпсон, инаку, како второ дете на кралот Џорџ V, не бил директен престолонаследник.

Во текот на неговото владеење се случиле многу големи настани за Британија, од кои најзначајни се Втората светска војна и преминот на Британските поседи (доминиони) во независни држави - членки на Комонвелтот. Исто така, во негово време, дотогашната Британска колонија Индија станала независна република (1947).

Категорија:Родени во 1895 година
Категорија:Починати во 1952 година
Категорија:Носители на Големиот крст на Легијата на честа
Категорија:Витези на Подвеската
Категорија:Витези на Свети Патрик
Категорија:Британски принцови
Категорија:Погребани во капелата „Св. Ѓорѓи“ (Виндзорски замок)
Категорија:Апсолвенти на Кембричкиот универзитет
Волис Симпсон

**Волис, Војвотката од Виндзор** родена како **Беси Волис Ворфилд**, подоцна **Спенсер**, подоцна **Симпсон** била американска јавна личност и космополитка која се омажила, по третпат, со Едвард VIII, кралот на Британија. Поради негативното јавно мислење за намерата да се ожени со Волис, Едвард морал да абдицира „за да се ожени за жената што ја сака“ - според неговата јавна изјава.

По венчавањето, Едвард и Волис, сега со титули Војвода и Војвотка од Виндзор, живееле приватен живот, главно во Париз.

Категорија:Починати во Париз
Конго

**Конго** може да се однесува на:

## Држави и река во Африка
right|frame|
* Река Конго
* Конгоански слив 
*  (Конго-Бразавил)
**  Народна Република Конго (1970–1991)
*  (Конго-Киншаса)
**  Конго Слободна Држава (1885–1908)
**  Белгиско Конго (1908–1960)
**  Република Конго (Леополдвил) (1960–1964)

## Друго во Африка
* Конго (народ) или Баконго или Конгоанци
* Конго јазик или киконго или конгоански јазик
* Кралство Конг (1400–1914)
* Конго диа Нлаза кралство
* Португалско Конго — Кабинда
* Мбанза-Конго
* Централно Конго — поранешна покраина во ДР Конго, денес Долно Конго
* Француско Конго — поранешно име на Француска Екваторска Африка
Хенгџен

200px|мини|Грб на династијата
**Хенгџен** (кин. 恒镇, пинјин: *Héngzhèn*) од кланот Ајсин Гјоро, се среќава и како **Хенг Чен**, **Хенг-шен**, а познат и како **Јуен Јуен** (1944 - ) — син на Јијен, потомок на царот Даогуанг. Работел како кинооператор при Единицата за производство на прехранбени култури на Кинеската војска во Шихеце. Тој е поглавар на кланот Ајсин-Гјоро од 1997 г., позиција која ја наследил по смртта на татко му Јијен. Хенгџен е оженет со вдовицата Ту Јенлинг, и има еден син, Џин Сјинг (р. 1977 г.)

Хенгџен е претендент на кинескиот престол, како и титуларен цар на Кина.

## Поврзано
* Наследна линија на кинескиот престол
* Цар на Кина

## Надворешни врски
* Родословие на принцот Јијен 

Категорија:Родени во 1944 година
Категорија:Кинеско благородништво
Категорија:Манџурци
Релјеф на Македонија

**[[Релјеф]]от на [[Македонија]]** е претежно планински. На околу 75&nbsp;% од нејзината територија има планини. Релјефот на Македонија е составен од ридови, ниски, средни и високи планини, висорамнини, котлини, речни долини и други релјефни облици. Најниска точка во Република Македонија се наоѓа на 44 м надморска височина кај селото Богородица близу Гевгелија, а највисоката е на 2.746 м надморска височина на врвот Голем Кораб.

## Создавање

Денешниов релјеф е создаден под влијание на внатрешни и надворешни сили низ долг период кој траел милиони години. Пред многу милиони години оваа територија била покриена со водата од големото море. Подоцна силните тектонски движења го подигнале дното на морето и се создало копното. Тоа било родопското копно - најстаро во нашава земја. Тектонските движења биле многу посилни во наредните периоди и тие предизвикале некои делови од Родопското копно да се подигнат, а други се спуштат. Така настанале старите планини и повеќето планини на овој простор. На запад, од ова копно се издигнале младите планини кои спаѓаат во Шарскиот планински предел. Тектонските движења биле проследени со појава на земјотреси и живи вулкани. Последица од нив се вулканските купи во Кратовско, Радовишко и на Планината Кожуф.

## Внатрешни и надворешни сили

Внатрешните сили предизвикуваат движења на Земјината кора кои се познати како тектонски движења. Под влијание на овие движења некои делови од Земјината кора се кревале и спуштале или хоризонтални се поместувале. На овој начин настанеле крупните земјишни облици - планини и котлини.

Надворешните сили како сонцето, ветерот, врнежите, водите, ледниците и друго го менувале релјефот (растегање на карпите) и создавале ерозивни и акумулативни земјишни облици. Тоа се речните долини, клисурите и друго.


Македонија
Путраџаја

**Путраџаја** *([[јави]]: ڤوتراجاي, Putrajaya)* е плански град сместен јужно од Куала Лумпур, кој претставува Федерална територија на Малезија. Неколку малезиски федерални министерства се пренесени во овој град.

Гратот е именуван по првиот малезиски премиер, Тунку Абдул Рахман Путра. Во малајскиот јазик, санскритските зборови "Путра" значи *син* додека "Џаја" значи *успех*.

Градот е изграден потполно несразмерен со бројот на жителите и има многу мостови кои го поврзуваат истоименото езеро.

Иако како и во цела Малезија етничката структура на населението е доста мултикултурна со малајци, кинези, индијци и евроазијци, во Путраџаја е силно врежан модерниот арапски стил на архитектура. Во градот постојат повеќе традиционални арапски градби, отколку модерни малајски, кинески и индиски градби, поради што градот потесетува на некој главен град на Персискиот Залив. Некои малајци сметаат дека потребно е да се изгради и "Чајна Таун" и "Литл Индија" за да се задоволат сите вкусови.

На западот се наоѓа Киберџаја, кој претставува *кибер град*, кој е поврзан со Мултимедиа Супер Коридорот, кој се наоѓа помеѓу Куала Лумпур и Меѓународниот аеродром Куала Лумпур.

## Галерија


Image:Perdana Putra Putrajaya Dec 2006 003.jpg|Канцекаријата на премиерот во Пердана Путра
Image:Perbadanan Putrajaya Dec 2006.jpg|Владиниот комплекс
Image:Putrajaya mosque at dusk.jpg|Џамијата Путра на Путраџајанското Езеро
Image:MOF Putrajaya closeup.jpg|Комплексот на министерството за финансии
Image:Jambatan Seri Wawasan Putrajaya Dec 2006 002.jpg|Мостот Сери Вавасан
Image:Interior Sri Wawasan Bridge.jpg|Внатрешен поглед на Мостот Сери Вавасан
Image:Fish-eye photo of Palace of Justice, Putrajaya, Malaysia.jpg|Палатата на Правдата
Image:Putrajaya Walk tilt shift.jpg| „Putrajaya Walk“


## Надворешни врски

* Official Site of Putrajaya 
* State Development Office  - State Development Office Wilayah Persekutuan
* Intelligent City Online
* Master Developer
* 

Категорија:Држави и територии на Малезија
Категорија:Градови во Малезија
Категорија:Куала Лумпур

Категорија:Плански градови
Категорија:Населени места основани во 1995 година
Васил Григоров Василев

**Васил Григоров Василев** (Цветков), (Петрич 1915 - Петрич, 2006) беше македонски борец, учесник во партизанското антифашистичко движење во Пиринска, во Егејска и во Вардарска Македонија. Тој бил партизан од јануари 1944 година во ЕЛАС, потоа е еден од основачите на Петричкиот партизански одред „Антон Попов“, а накрај политички комесар на чета и пом.политички комесар на баталјон во Втора македонска НОУБ и на Четиринаесетта македонска бригада. Учествувал на сите три заседанија на АСНОМ. 1949 година е уапсен од „Државна безбедност“ во Петрич по обвинување дека како агент на УДБА агитирал за присоединувањето на Пиринска Македонија кон СРМ, односно кон Југославија.

## Надворешни врски
* ЗАБОРАВЕН БОРЕЦ

## Извори
* Политичкиот, националниот и социјалниот состав на народните претставници на Првото заседание на АСНОМ, „Гласник на ИНИ“, VIII/1, Скопје, 1964
* АСНОМ. Документи од Првото и Второто заседание на АСНОМ, I, 2, Архив на Македонија, Скопје, 1984
* АСНОМ. Документи од работата на Президиумот на АСНОМ меѓу Второто и Третото заседание на АСНОМ. I, 3, Скопје, 1987

## Наводи


Категорија:Бугарски комунисти
Категорија:Македонски комунисти
Категорија:Македонски партизани
Категорија:Македонски борци
Категорија:Македонци во Бугарија
Категорија:Делегати на Првото заседание на АСНОМ
Категорија:Делегати на Второто заседание на АСНОМ
Комерика Парк

thumb|220px|Комерика Парк

**Комерика Парк** () е балпарк во даутаун Детроит, Мииген. Детроит Тајгерс, од Американската Лига во Мејџор Лиг Бејзбол, играат тука од 2000 година. Паркот се наоѓа до Форд Филд.

Категорија:Спортот во Детроит
Антитеза

**Антитеза** — поврзување содржини со спротивно значење. Во синтаксата ова најдобро се изразува со сврзникот но: Тој ми се закани, но јас не се исплашив. Антитезата се постигнува и со употреба на зборови со спротивно значење: Тоа беше време на разумност, тоа беше време на лудост. Антитеза - е фигура во која поголема група на зборови се конфронтира содруга група на зборови, во рамките наедна реченица или стих. пример: Ни исток имаш црно сонце, ни има запад, ни небо за молитва, ни земја за напад. Исток *vs* запад; небо vs земја; молитва *vs* напад.

## Наводи

Категорија:Синтакса
Подземни води

мини|десно|270п|Водниот циклус и дотурот во подземните води

**Водите** претставуват многу значаен природен фактор за животот на луѓето, за развојот на животинскиот и растителниот свет, како и на земјоделието. Тие се користат како енергетски извори, за наводнување, за рекреација и спорт како и води со лековити својства. Во зависност од релјефот и климата, во Република Македонија се наоѓаат **подземни води и извори**, **реки и езера**.

**Подземните води** лежат врз непропусливи слоеви од глина над кои, пак, се наоѓаат пропусливи слоеви од ситен песок и чакал. Во нашава земја има два типа подземни води: **бунарски** и **артерски**.

### Бунарски подземни води

Бунарските подземни води се најчесто застапени во котлините и во речните долини. Вода добиваат од врнежите или од самите реки, доколку се наоѓаат во близина на речното корито.

### Артерски подземни води

**Артерските подземни води** ги има во сите наши котлини. Тие се наоѓаат меѓу два непропусливи слоја. Кога горниот непропуслив слој ќе се продупчи, водата излегува на површината во вид на водоскок. Нивната најголема распространетост е на длабочина меѓу 50 и 80 метри.

## Извори

**Извори** во Македонија има околу 1.100. Тие се делат на слаби и јаки извори. Многу јаките извори се наречени **врутоци**. Такви се **врутоците** на Вардар, Црна Река, Треска и други. Најголем број извори се наоѓаат во планинските подрачја на Шар Планина, Бистра, Баба, Јакупица, Кожуф и други. Најсилен извор во нашава земја е врутокот **Острово**, кај манастирот *Св. Наум*. Од наго излегуваат 11м³ вода во секунда. Врутокот **Рашче** со 4 м3 вода во секунда се смета за еден од најзначајните во Македонија. Со вода за пиење од него се снабдува населението на Скопје и околните настелби. Од особено значење е **врутокот** на **Вардар**, од кој се снабдува населението од Гостивар како и **врутокот** на реката Студенчица кој е значаен за населението од Кичево, Македонски Брод, Крушево и Прилеп.

### Минерални извори

Во Република Македонија има и **минерални извори**. Тие се делат на топли и студени извори. Во топлите извори температурата на водата е поголема од 20&nbsp;°C, а во студените е помала од 20&nbsp;°C. Топли извори има на 8 места и тие се преурадени во бањи, а студените се наоѓаат во близина на Скопје, Битола и Гевгелија.

## Поврзано
* Понорница
* Издан

## Наводи

## Надворешни врски
* Миливој Гашевски, „Основни хидролошки термини за проточните и подземните води“

Категорија:Вода
Категорија:Водни површини
Категорија:Хидрологија
Категорија:Хидротехника
Категорија:Геотехника
Категорија:Литосфера
Категорија:Водата и животната средина
Опсада на Ерусалим (925 п.н.е.)

[мини|200px|На [Бубастиска порта|Бубастиската порта во Карнак, прикажани се градовите држави што ги освоил Шошенг I во неговиот воен поход на Блискиот Исток. Ерусалим не е во списокот.]]
**Опсадата на Ерусалим** претставува воен конфликт помеѓу Јудеја и Египет од 925 година п.н.е, во времето на Рехобоам, синот на Соломон. Египетскиот фараон Шишак го нападнал јудејското царство со своите сили вклучувајќи го истоивремено и Кушидите, и со својата 60 000 коњаница го освоил Ерусалим.

## Наводи

Категорија:Опсада на Ерусалим
Категорија:Војни на Египет
Категорија:Историја на Ерусалим
Опсада на Ерусалим (701 п.н.е.)

**Опсадата на Ерусалим** претставува воен конфликт помеѓу Асирија и Израел од 701 година п.н.е.

Категорија:Опсада на Ерусалим
Категорија:Историја на Ерусалим
Категорија:Битки на Асирија
Опсада на Ерусалим (587 п.н.е.)

**Опсадата на Ерусалим** претставува воен конфликт помеѓу Вавилонија и Јудеја од 587 година п.н.е. во обид за враќање на Ерусалим во границите на Јудеја. Кралот Зедекија одлучил заедно со египетскиот фараон Априес да се спуштат против Вавилонија. Но Навуходонозор II многу брзо ја регрутирал својата војска и престигнал пред портите на Ерусалим. Многу бргу египетските војски биле разбиени. Опсадата траела 18 месеци, а истата завршила со преземање на градот од страна на Навуходонозор II, каде Вториот ерусалимски храм бил разрушен.

Категорија:Опсада на Ерусалим
Категорија:Историја на Ерусалим
Категорија:Битки на Вавилон
Опсада на Ерусалим (70)

**Опсадата на Ерусалим** претставува воен конфликт помеѓу Римското Царство и Јудеја од 70 година во обид за преземање на Ерусалим.

Тит го опседнал Ерусалим со помош на трите легии кои застанале западно од градот, и една на истокот. Тит потполно го спречил снабдувањето на градот, како и влез во градот. По повеќе обиди за преговори, сепак тие завршиле без успех. Во средината на мај, 70 година Тит успеал да уништи еден заштитен ѕид и сосема да се приближи кон храмот.

Битката продолжила со улични борби, за да на крај римјаните се повлечат. Главното седиште на јудејците била тврдината Антонија, која римјаните никако не успевале да се преближат кон неа. Сепак, во еден неочекуван ноќен напад, тие успеале да се пробилат до тврдината. Ерусалимскиот храм бил разрушен во август истата година по еврејскиот обид за враќање на градот. Ерусалим конечно паднал на 7 септември.
thumb|left

Категорија:Опсада на Ерусалим
Категорија:Историја на Ерусалим
Категорија:Војни на Стариот Рим
Категорија:Опсади на Римското Царство
Опсада на Ерусалим (614)

**Опсадата на Ерусалим** претставува воен конфликт помеѓу Римското Царство и Сасанидско Царство од 614 година кое завршило со преземање на Ерусалим од страна на персијците.

Категорија:Опсада на Ерусалим
Категорија:Историја на Ерусалим
Категорија:Битки на Византија
Мојот систем

**Мојот систем** (германски: *Mein System*) е шаховска книга, дело на Арон Нимцович. По серијата од 5 брошури, од 1925 до 1927, книгата започнала да се издава насекаде. Во ова дело се прикажани хипермодерни идеи и концепти, кои имале голема примена во развојот на современиот шах. Оригиналното издание на книгата е напишано на германски јазик.

## Содржина
Книгата е поделена на 3 дела: *Елементи*, *Положбена игра* и *Илустративни партии*.

### Елементи
Во делот *Елементи*, Нимцович дал објаснување на основите на неговиот „систем“. Тој се погрижил за елементите, како дел од шаховската стратегија:
# Центар
# Игра на отворените вертикали
# Игра на седмата и осмата хоризонтала
# Двојни пешаци
# Врзувања
# Откриен шах
# Разменување
# Пешачка структура

### Положбена игра
Следниот дел, *Положбена игра* е во изобилство на „елементите“ изнесени во првиот дел. Во него, Нимцович покажува како да се игра за положбена предност. Тој, особено образложува дека центарот може ефектно да се контролира со употреба на фигури, наместо пешаци. Концептот, кој сега е насекдае распеространет, е едено од основните принципи на хипермодернизмот.

### Илустративни партии
Делот *Илустративни партии* содржи 50 анализирани и коментирани партии од кариерата на Нимцович.

## Надворешни врски
* Мрежно место на кое книгата може да се подигне во DJVU формат 

Категорија:Шаховски книги
Категорија:Шахот во 1930 година
Категорија:Книги од 1930 година
Категорија:Книги од 1925 година
Сасанидско Царство

250px|thumb|Сасанидското Царство во 610.
thumb|225px|Знаме на Сасанидското Царство

**Сасанидското Царство** (226 - 651) (персиски: *ساسانیان*) било основано од Ардашир I по победата над Партијскиот крал Артабанус IV. Тој повел востание против Партија во обид да ја возобнови славата на Персија и да ја озакони хеленизираната форма на зороастриската религија која се практикувала во Југозападен Иран. По победата, се прогласил за шах на новото Персиско Царство.

Сасанидските цареви се гледало себеси како наследници на Персија од времето на Дариј и Цирус. Тие презеле агресивни експанзионистички политики и ги повратиле источните земји кои Кушаните ги имале освоено во времето на Партија. Сасанидите продолжиле да војуваат со Рим, дури и го заробиле римскиот цар Валеријан во 260. год.

За разлика од Партија, новото царство било мошне централизирано. Народот бил цврсто организиран во кастински систем: свештеници, војници, писари и обични луѓе. Зороастризмот станал официјална државна религија и се раширил надвор од Персија кон провинциите. Повремено имало и прогони на верници од други религии. Источната православна црква била особено прогонувана, но ова било делумно и поради нејзината поврзаност со Источното Римско Царство. Несторијанските христијани биле толерирани, а понекогаш и фаворизирани во Царството.

Војните и верската контрола кои првобитно го поттикнале развојот на царството, подоцна придонеле за негов пад. Источните региони биле освоени од Белите Хуни во доцниот 5 век. Приврзаниците на некои секти се побуниле во истото време. Царот Косрау I подоцна успеал да ја консолидира Персија и ги освоил Антиохија и Јемен. Помеѓу 605 и 629 Сасанидите го анектирале и Левант и Египет, а потоа се рашириле и во Анадолија.

Сепак, следната војна со Римјаните конечно го уништила царството. Во текот на долгиот конфликт, сасинидските војски стигнале до Цариград, но не успеале да ги победат Византијците. Во меѓувреме византискиот цар Хераклиј ги заобиколил персиските главнини во Мала Азија и ја нападнал заднината во Северна Месопотамија. Сасанидите биле принудени да ги предадат освоените земји и да се повлечат.

Поради ширењето на Исламот и падот на Сасанидското Царство, Персијците потпаднале под власт на арапски владетели во тек на скоро 2 века, пред да можат повторно да се ослободат. Во овој период извесен број мали и бројно послаби арапски племиња мигрирале во Иран. Исто и некои турски племиња се населиле во Персија во периодот од 9-12 век.

## Поврзано
* Персија

## Наводи

Категорија:Историја на Иран
Категорија:Царства
Категорија:Историја на Персија
Категорија:Зороастризам
Категорија:Древна Сирија
Категорија:Древна Ерменија
Категорија:Поранешни царства